**Poziv na radionicu:**

**OSMIŠLJAVANE I RAZRADA PROJEKTNIH IDEJA ZA POTENCIJALNE PRIJAVITELJE NA NATJEČAJE ZA DODJELU BESPOVRATNIH SREDSTAVA ESF-a**

Ovim putem Vas pozivamo na prijavu za besplatnu dvodnevnu radionicu osmišljavanja i razrade projektnih ideja za potencijalne prijavitelje na natječaje za dodjelu bespovratnih sredstava ESF-a (Pozive na dostavu projektnih prijedloga)

Radionica se organizira radi ostvarenja specifičnog cilja unutar prioriteta OPULJP-a za koji je zadužen Ured za udruge - razvoj kapaciteta organizacija civilnog društva, osobito udruga i socijalnih partnera, te jačanje civilnog i socijalnog dijaloga radi boljeg upravljanja.

Radionice će izvoditi stručnjaci tvrtke Projekt jednako razvoj d.o.o. Ana Fresl i Ivan Serdarušić.

**UVJETI ZA ODABIR POLAZNIKA**

Polaznici radionice moraju biti članovi ili zaposlenici organizacije civilnog društva i prijave moraju poslati u ime organizacije. Prilikom prijave potrebno je odgovoriti na niz pitanja temeljem kojih će se utvrditi razina znanja i iskustva osoba koje žele sudjelovati na radionici. Dio pitanja se odnosi na osobna iskustva u pripremi i provedbi projekata financiranih iz EU fondova ili nacionalnih fondova, a dio na razinu znanja o izradi i provedbi projekata koji su dobiveni radom ili edukacijama u navedenim područjima.

Organizatori radionice će na temelju prijava odabrati polaznike. Kriterij odabira polaznika će biti razina iskustva i znanja u izradi i provedbi projekata iz europskih fondova, te će se prednost pohađanju radionice dati onima čije procijenjeno iskustvo i znanje zahtjeva dodatnu edukaciju.

**UVJETI ODRŽAVANJA RADIONICA**

Radionica će se održavati u 5 gradova u Republici Hrvatskoj i to u Zagrebu, Splitu, Rijeci, Osijeku i Dubrovniku.

U nastavku su termini i lokacije radionice:

14/02/2017 - 15/02/2017 – Zagreb

21/02/2017 - 22/02/2017 – Rijeka

28/02/2017 - 01/03/2017 – Dubrovnik

07/03/2017 - 08/03/2017 – Split

14/03/2017 - 15/03/2017 – Osijek

Prijaviti se možete na radionicu koja se održava u gradu koji je najbliži adresi organizacije.

Polaznici mogu dobiti nadoknadu putnih troškova dolaska na radionicu ako putuju iz drugih gradova (trošak za gradski prijevoz nije prihvatljiv), pod uvjetom da se prijave na radionicu koja se održava u gradu kojem njihova organizacija gravitira prema svojem sjedištu. Nadoknada troškova moguća je samo za putni trošak ostvaren javnim prijevozom (autobus, vlak, brod) ili za trošak putovanja automobilom do visine cijene karte javnog prijevoza. U slučaju putovanja automobilom, ako je moguće, ljubazno molimo sudionike iz istih organizacija/ustanova da zajedno putuju.

Organizator osigurava osvježenje i ručak za vrijeme trajanja radionice.

**Prijava iskaza interesa za pohađanje radionice nalazi se na sljedećem linku:**

<http://pjr.hr/prijava-na-radionicu-osmisljavanje-i-razrada-projektnih-ideja-za-potencijalne-prijavitelje-na-natjecaje-za-dodjelu-bespovratnih-sredstava-esf-a-smisljavanje-i-razrada-projektnih-ideja-za-potencijaln/>

**Rok za prijavu na radionice je 8. veljače 2017. godine u 12 sati.**

**SADRŽAJ RADIONICE**

|  |  |
| --- | --- |
| **„Osmišljavanje i razrada projektnih ideja za potencijalne prijavitelje na ESF-natječaje Ureda za udruge Vlade RH“**  **DNEVNI RED (1. dan)** | |
| **9:00** | Registracija |
| **9:15** | **Uvjeti natječaja, osnovni termini iz natječaja i EU projekata, što čini projekt uspješnim, preduvjeti za pripremu EU projekta:** ciljevi, prihvatljivi prijavitelji, partneri, prihvatljivost projekta, financijski kapaciteti, institucionalni kapaciteti, prihvatljive aktivnosti, prihvatljivi troškovi, proračun i rokovi za prijavu  – *prezentacija, formiranje skupina* |
| **10:45** | **STANKA ZA KAVU** |
| **11:15** | **Uvod u metode upravljanja projektnim ciklusom i upravljanje temeljeno na rezultatima i kratki pregled sadržaja te vertikalne i horizontalne logike projekta:** najbolji primjeri iz prakse , najčešće pogreške koje se javljaju prilikom njene izrade, sastavni dijelovi projektne dokumentacije, slijed razrade projekta korak po korak, vježba samoprocjene sukladnosti ideje s natječajnim uvjetima  – *prezentacija i rasprava, vježba samoprocjene sukladnosti ideje s natječajem, odabir ideje za razradu u timu* |
| **12:45** | **STANKA ZA RUČAK** |
| **13:45** | **Formuliranje problema kojim se projekt bavi te razvoj općeg i specifičnih ciljeva projekta te definiranje elemenata projekta:** sažetak/prezentacija koraka za utvrđivanje problema, općeg i specifičnih ciljeva, indikatori, rizici i pretpostavke. Primjeri najčešćih pogrešaka koje se javljaju pri definiranju problema, općeg i specifičnih ciljeva projekta, poveznica s evaluacijskom matricom i prijavnim obrascem, online sustavom prijave projektnih prijedloga   * *rad u skupinama**na temelju studija slučaja uz podršku trenera* |
| **15:15** | **STANKA** |
| **15:30** | **Vježba pripreme projektne prijave –** razrada koncepta projekta s osnovnim elementima koji su ključni za prihvatljivosti projektnog prijedloga, ostvarivanje visoke kvalitete projekta i izvedivost, rad temeljen na potpunom razumijevanju kriterija za odabir projekata (bodovna lista)  *rad u skupinama na temelju studija slučaja uz podršku trenera* |
| **17:00** | **Završetak prvog dana** |

|  |  |
| --- | --- |
| **„Osmišljavanje i razrada projektnih ideja za potencijalne prijavitelje na ESF-natječaje Ureda za udruge Vlade RH“**  **DNEVNI RED (2. dan)** | |
| **9:00** | **Kratki sažetak** prijašnjeg dana |
| **9:15** | **Vježba pripreme projektne prijave, 2. dio –** razrada koncepta projekta s osnovnim elementima koji su ključni za prihvatljivost projektnog prijedloga, ostvarivanje visoke kvalitete projekta i izvedivost, rad temeljen na potpunom razumijevanju uvjeta prihvatljivosti projekta, prijavitelja i troškova te kriterija za odabir projekata (bodovna lista), izrada plakata i prezentacija grupnih radova  – *nastavak rada u skupinama na temelju studija slučaja uz podršku trenera* |
| **10:45** | **STANKA ZA KAVU** |
| **11:00** | **Osnovni principi planiranja proračuna projekta i prihvatljivosti troškova –** uvjeti prihvatljivosti, porezni tretman troškova, razrada troškova u elemente, primjeri razrade troškova za pojedine tipične aktivnosti,  – *prezentacija i rad u skupinama na temelju studija slučaja* |
| **12:30** | **STANKA ZA RUČAK** |
| **13:15** | **Prezentacija projektnih koncepata izrađenih u timovima,** ocjenjivanje od strane drugih polaznika, procjena kvalitete prijedloga  – *prezentacija rada skupina na temelju studija slučaja, neposredni „feedback“ ostalih polaznika i trenera* |
| **15:00** | **STANKA** |
| **15:15** | **Upoznavanje sa Ugovorom o dodjeli bespovratnih sredstava –** upoznavanje sa obavezama iz ugovora (provođenju nabave, vođenju dokumentacije, izvještavanju i sl.), primjeri najčešćih pogrešaka koje se javljaju u provedbi i kako ih riješiti, provedba projekata u praksi: upravljanje projektnim aktivnostima (elementima projekta), upravljanje proračunom i cash-flow-om, održivost rezultata  – *prezentacija i rasprave na temelju studije slučaja* |
| **17:00** | **Sažetak i evaluacija dvodnevne radionice** |